รัฐบาลไทย-ข่าวทำเนียบรัฐบาล-วธ. จัดใหญ่งานมหกรรมวัฒนธรรมแห่งชาติ “วิถีถิ่น วิถีไทย” ปี 66 ทั่วไทย 4 จังหวัด 4 ภาค
วันศุกร์ที่ 16 ธันวาคม 2565
วธ. จัดใหญ่งานมหกรรมวัฒนธรรมแห่งชาติ “วิถีถิ่น วิถีไทย” ปี 66 ทั่วไทย 4 จังหวัด 4 ภาค
วธ. จัดใหญ่งานมหกรรมวัฒนธรรมแห่งชาติ “วิถีถิ่น วิถีไทย” ปี 66 ทั่วไทย 4 จังหวัด 4 ภาค    โชว์ของดี ของเด่น ของอร่อย ประเดิมมหาสารคามที่แรก 23-27 ธ.ค.นี้ ต่อด้วยนครสวรรค์ สุพรรณบุรี ปิดท้ายที่สุราษฎร์ธานีเมืองใต้ ยกระดับเทศกาลประเพณี วัฒนธรรมท้องถิ่น
วธ. จัดใหญ่งานมหกรรมวัฒนธรรมแห่งชาติ“วิถีถิ่น วิถีไทย”ปี66ทั่วไทย4จังหวัด4ภาค โชว์ของดี ของเด่น ของอร่อย ประเดิมมหาสารคามที่แรก 23-27 ธ.ค.นี้ ต่อด้วยนครสวรรค์ สุพรรณบุรี ปิดท้ายที่สุราษฎร์ธานีเมืองใต้ ยกระดับเทศกาลประเพณี วัฒนธรรมท้องถิ่น และแหล่งท่องเที่ยวสู่ระดับนานาชาติ สร้างงาน สร้างรายได้ ฟื้นฟูเศรษฐกิจชุมชน
วันที่ 16 ธันวาคม 2565 นางโชติกา อัครกิจโสภากุล รองปลัดกระทรวงวัฒนธรรม เป็นประธานการแถลงข่าวงานมหกรรมวัฒนธรรมแห่งชาติ วิถีถิ่นวิถีไทย ประจําปี 2566 โดยมีผู้แทนผู้ว่าราชการจังหวัดมหาสารคาม นครสวรรค์ สุพรรณบุรี สุราษฎร์ธานี ผู้บริหารกระทรวงวัฒนธรรม วัฒนธรรมจังหวัดผู้นําชุมชน หน่วยงานที่เกี่ยวข้อง เข้าร่วม ณหอศิลป์แห่งชาติกระทรวงวัฒนธรรมภายในงานมีการแสดงศิลปวัฒนธรรมทั้ง4ภาคอาทิหุ่นกระติบ ของจังหวัดมหาสารคามการเชิดมังกรและสิงโตของจังหวัดนครสวรรค์การแสดงเบญจดนตรีไทยของจังหวัดสุพรรณบุรี สาธิตมวยไชยา ของจังหวัดสุราษฎร์ธานี รวมไปถึงอาหารพื้นบ้านของแต่ละภาค และผลิตภัณฑ์ ทางวัฒนธรรมไทย (CPOT)ด้วย
นางโชติกา กล่าวว่า กระทรวงวัฒนธรรม (วธ.) จัดงานมหกรรมวัฒนธรรมแห่งชาติ“วิถีถิ่น วิถีไทย”มาอย่างต่อเนื่องเป็นปีที่ 3 เป็นการนําทุนทางวัฒนธรรมมาสร้างงาน สร้างรายได้กระตุ้นเศรษฐกิจและฟื้นฟูการท่องเที่ยวเชิงวัฒนธรรมในจังหวัดของทุกภาค เป็นการฟื้นวิกฤติจากผลกระทบจากการแพร่ระบาดของโรคโควิด-19ส่งเสริมและเปิดพื้นที่ให้ศิลปินศิลปินพื้นบ้านแขนงต่างๆ ได้มีโอกาสถ่ายทอดศิลปวัฒนธรรมการแสดงและมรดกภูมิปัญญาทางวัฒนธรรมท้องถิ่นไปสู่เยาวชนและประชาชน รวมทั้งสนับสนุนการนําสินค้าผลิตภัณฑ์วัฒนธรรมไทย(CPOT)สามารถสร้างรายได้กระตุ้นเศรษฐกิจในภูมิภาคนั้นๆ ทั้งในส่วนของผู้ประกอบการทางวัฒนธรรม ศิลปินและการท่องเที่ยวของจังหวัด ตามนโยบาย วธ. ที่มุ่งขับเคลื่อนงานด้านศาสนา ศิลปะ และวัฒนธรรม ทั้งด้านมิติสังคมและมิติเศรษฐกิจRestartประเทศไทย ขับเคลื่อนสังคมและเศรษฐกิจด้วยวัฒนธรรม ตามนโยบาย“เปลี่ยนฉากทัศน์วัฒนธรรมสู่ก้าวที่มั่นคงและยั่งยืน”ส่งเสริมเศรษฐกิจวัฒนธรรมไทยในเวทีโลก ด้วยทุนทางวัฒนธรรมที่มีศักยภาพ หรือ 5Fเปิดพื้นที่ เปิดโอกาส ดึงดูดนักท่องเที่ยวให้มาเที่ยวและซึมซับวัฒนธรรมของไทยมากขึ้น
รองปลัด วธ. กล่าวอีกว่า สําหรับในปี 2566 นี้ จะมีพิธีเปิดอย่างยิ่งใหญ่ให้ทุกคนในชุมชนและจังหวัดอื่นๆในภูมิภาคเดียวกันมีส่วนร่วมในทุกมิติ ซึ่งความพิเศษของงานแต่ละที่จะแตกต่างกันด้วยการนําทุนทางวัฒนธรรมที่มีอัตลักษณ์และเอกลักษณ์ของพื้นที่นั้นๆ มาจัดเป็นไฮท์ไลท์ของงานผ่านกิจกรรมการแสดง สินค้าทางวัฒนธรรมศิลปินท้องถิ่น การตกแต่งสถานที่และแหล่งเรียนรู้ต่างๆ ได้แก่ 1. ภาคตะวันออกเฉียงเหนือ“หุ่นกระติบ งึดอีหลียลวิถี ของดีอีสาน”วันที่ 23 - 27 ธันวาคม2565ณบริเวณพระบรมธาตุนาดูน อําเภอนาดูน จังหวัดมหาสารคาม2. ภาคเหนือ“อารยธรรมแห่งสายน้ํา วัฒนธรรมจีนไทย สานสายใยชาติพันธุ์”วันที่ 16 - 20 มกราคม 2566 ณ บริเวณหาดทรายต้นน้ําเจ้าพระยา และอาคารพาสาน อําเภอเมืองนครสวรรค์ จังหวัดนครสวรรค์ 3. ภาคกลางและภาคตะวันออก“ดนตรีสานศิลป์ สองถิ่นวัฒนธรรม”วันที่ 9 - 13 มิถุนายน 2566 ณ บริเวณวัดป่าเลไลยก์วรวิหารอําเภอเมืองสุพรรณบุรี จังหวัดสุพรรณบุรี และ 4. ภาคใต้“สานศิลป์ แดนดินใต้ เทิดไท้องค์ราชัน”วันที่ 26 - 30กรกฎาคม 2566 ณ บริเวณสนามหน้าศาลากลางจังหวัดสุราษฎร์ธานี
รองปลัดกระทรวงวัฒนธรรม กล่าวต่อไปว่า นอกจากนี้ วธ. ให้ความสําคัญในการบูรณาการความร่วมมือกับหน่วยงานภาครัฐและภาคเอกชนในพื้นที่ตลอดจนหน่วยงานในสังกัดของวธ.ไม่ว่าจะเป็นกรมศิลปากรที่ดูในเรื่องกิจกรรมเสวนาวิชาการและกิจกรรมสังคีตสัญจร กรมส่งเสริมวัฒนธรรม ดูเรื่องการจัดตลาดวัฒนธรรม สํานักงานศิลปวัฒนธรรมร่วมสมัย ดูการจัดบูทแสดงงานศิลปะ สถาบันบัณฑิตพัฒนศิลป์ ดูการจัดการแสดงศิลปวัฒนธรรม ในวันเปิดงานและการแสดงโขน รวมถึงสํานักงานวัฒนธรรมจังหวัดของจังหวัดเจ้าภาพให้มีการประสานงานและการประชาสัมพันธ์อย่างทั่วถึง ร่วมกันจัดงานให้เกิดการยกระดับเทศกาลประเพณี วัฒนธรรมท้องถิ่น และแหล่งท่องเที่ยวทางวัฒนธรรม ให้เป็นที่รู้จักในระดับประเทศและนานาชาติ